A4-0042/99

Ψήφισμα επί της ανακοίνωσης της Επιτροπής με τίτλο: "Ο ρόλος της Ευρωπαϊκής Ένωσης στην ειρηνευτική διαδικασία και η μελλοντική συνδρομή της στη Μέση Ανατολή¨ (COM(97)0715 -C4-0114/98)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής προς το Συμβούλιο (COM(97)0715 C4-0114/98),

- έχοντας υπόψη τα ψηφίσματα 242, 338 και 425 του Συμβουλίου Ασφαλείας του ΟΗΕ,

- έχοντας υπόψη τις αποφάσεις Ι και ΙΙ σχετικά με τις κοινές θέσεις που αποφασίσθηκαν από το Συμβούλιο ενόψει της έγκρισης δύο κανονισμών που τροποποιούν τον κανονισμό (ΕΚ) αριθ. 1734/94 σχετικά με τη χρηματοδότική και τεχνική συνεργασία με με τα Κατεχόμενα Εδάφη (11565/1/98 - C4-0611/98 και C4-0612/98 - 97/0316(SYN) και 98/0220(SYN)) ((ΣΠ της συνεδρίασης της 3ης Δεκεμβρίου 1998, Μέρος ΙΙ, σημείο 3)),

- έχοντας υπόψη τα προηγούμενα ψηφίσματά του επί του θέματος και, ειδικότερα, αυτά σχετικά με την ανακοίνωση της Επιτροπής προς το Ευρωπαϊκό Κοινοβούλιο για τη μελλοντική οικονομική βοήθεια της ΕΕ στη Δυτική Όχθη και τη Λωρίδα της Γάζας της 24ης Μαΐου 1996 ((ΕΕ C 166 της 10.6.1996, σελ. 253)), και τις εξελίξεις της ειρηνευτικής διαδικασίας στη Μέση Ανατολή της 18ης Ιουνίου 1998 ((ΕΕ C 210 της 6.7.1998, σελ. 221)) και την πρόταση κανονισμού (ΕΚ) του Συμβουλίου που τροποποιεί τον κανονισμό (ΕΚ) αριθ. 1734/94, σχετικά με την οικονομική και τεχνική συνεργασία με τα Κατεχόμενα Εδάφη της 16ης Σεπτεμβρίου 1998 ((ΕΕ C 313 της 12.10.1998, σελ. 64 και 65)),

- έχοντας υπόψη την έκθεση της Επιτροπής Εξωτερικών Υποθέσεων, Ασφάλειας και Αμυντικής Πολιτικής, καθώς και τις γνωμοδοτήσεις της Επιτροπής Προϋπολογισμών και της Επιτροπής Ελέγχου του Προϋπολογισμού (A4-0049/99),

A. λαμβάνοντας υπόψη ότι οι συμφωνίες του Wye Plantation επέτρεψαν την επανέναρξη της ειρηνευτικής διαδικασίας που είχε διακοπεί επί πάνω από 18 μήνες και κατέδειξαν για πρώτη φορά ότι η παρούσα ισραηλινή κυβέρνηση αποδέχεται την αρχή της ανταλλαγής εδαφών έναντι ειρήνης, με βάση τις συμφωνίες του Όσλο,

Β. εκτιμώντας, ωστόσο, ότι οι συμφωνίες αυτές έχουν οδηγηθεί σε αδιέξοδο που οφείλεται σε μεγάλο βαθμό στην πολιτική κατάσταση στο Ισραήλ η οποία έχει ως συνέπεια να διεξαχθούν βουλευτικές εκλογές τον Μάιο και Ιούνιο[semigr ]

Γ. πεπεισμένο ότι οι συμφωνίες μπορούν να αποδώσουν καρπούς μόνο υπό την προϋπόθεση ότι θα εφαρμοστούν πλήρως από τις ισραηλινές αρχές, θα σταματήσουν οι τρομοκρατικές ενέργειες που αποτελούν τη σοβαρότερη απειλή για την ειρηνευτική διαδικασία και ότι πρέπει, ταυτόχρονα, να εξασφαλιστεί η οικονομική και κοινωνική ανάπτυξη των υπό την ευθύνη της Παλαιστινιακής Αρχής εδαφών,

Δ. υπενθυμίζοντας ότι ακόμη κι αν ισχύουν οι συμφωνίες του Wye Plantation, τα σημαντικότερα προβλήματα παραμένουν άλυτα, και κυρίως το θέμα του καθορισμού καθεστώτος για την Ιερουσαλήμ, του καθορισμού των συνόρων, των εποίκων, του καθεστώτος των προσφύγων και, κυρίως, η απόφαση σχετικά με τη δημιουργία ανεξάρτητου παλαιστινιακού κράτους,

Ε. απογοητευμένο από την έλλειψη αποφασιστικότητας που επέδειξε η Ευρωπαϊκή Ένωση η οποία, μολονότι παραμένει ο σημαντικότερος χορηγός οικονομικής και χρηματοπιστωτικής βοήθειας στην περιοχή, δεν συμμετέσχε στις πολιτικές διαπραγματεύσεις που οδήγησαν στην επανέναρξη του διαλόγου ούτε και τις σχετικές δεσμεύσεις,

ΣΤ. συμμεριζόμενο τα πορίσματα της ανακοίνωσης της Επιτροπής σχετικά με την ανάγκη για επανεξέταση του συμπληρωματικού ρόλου της Ευρωπαϊκής Ένωσης και των Ηνωμένων Πολιτειών τόσο σ' ό,τι αφορά τις σχέσεις με τους Ισραηλινούς και τους Παλαιστίνιους όσο και τον καθορισμό της ευθύνης στον τομέα της διεθνούς βοήθειας στη διαδικασία ειρήνευσης ως κύριων δωρητών,

Ζ. λαμβάνοντας, ωστόσο, υπόψη ότι τα τεράστια ποσά που διετέθησαν για τον παλαιστινιακό λαό δεν είχαν την προβλεπόμενη επίδραση στην οικονομία των εδαφών που βρίσκονται υπό την διοίκηση της Παλαιστινιακής Αρχής, στα οποία, αντιθέτως, παρατηρήθηκε σημαντική μείωση του μέσου εισοδήματος,

Η. λαμβάνοντας υπόψη ότι, αντίθετα από τις προσδοκίες, η συμφωνία εταιρικής σχέσης που συνήφθη με την Οργάνωση για την Απελευθέρωση της Παλαιστίνης για λογαριασμό της Παλαιστινιακής Αρχής, δεν συνέβαλε στην ανάπτυξη της οικονομίας των εν λόγω εδαφών, κυρίως λόγω των διοικητικών εμποδίων που έθεσαν οι ισραηλινές αρχές και του συνεπακόλουθου αποκλεισμού των εδαφών που αποφασίστηκε μετά τις τρομοκρατικές ενέργειες,

Θ. τονίζοντας ότι η οικονομική και πολιτική κατάσταση στην Ιορδανία επιδεινώνεται λόγω του αδιεξόδου της διαδικασίας ειρήνευσης, με αποτέλεσμα να προστίθενται και άλλοι παράγοντες αποσταθεροποίησης στην περιοχή,

Ι. λαμβάνοντας υπόψη ότι, υπό τις συνθήκες αυτές, πρέπει να αναθεωρηθούν η φύση, οι στόχοι και τα μέσα δράσης της Ευρωπαϊκής Ένωσης στη Μέση Ανατολή, παρά την έντονη και θετική δράση του ειδικού απεσταλμένου της ΕΕ για την ειρηνευτική διαδικασία στη Μέση Ανατολή,

ΙΑ. αναγνωρίζοντας ότι οι ανεπάρκειες της δράσης της ΕΕ απορρέουν, ως επί το πλείστον, από την αδυναμία των κρατών μελών να παγιώσουν και να υλοποιήσουν την κοινή εξωτερική πολιτική και την πολιτική ασφάλειας και ότι, μέχρι σήμερα, δεν κατέστη δυνατόν να επιτευχθεί σημαντική συμφωνία παρά μόνο επί μη αμφιλεγομένων θεμάτων, όπως η διοργάνωση των παλαιστινιακών εκλογών του 1996,

ΙΒ. τονίζοντας ότι χρειάζεται, ιδιαίτερα σ' ό,τι αφορά τη σημαντική ημερομηνία της 4ης Μαΐου 1999, να διαμορφώσει η ΕΕ κοινή θέση,

1. εκφράζει την ικανοποίησή του για τη συμφωνία που επετεύχθη στο Wye Plantation, καθόσον αυτή αναζωπυρώνει τη δυναμική της ειρηνευτικής διαδικασίας και δίνει δυνατότητα για επανέναρξη των διαπραγματεύσεων με προοπτική την ολοκλήρωσή τους μέχρι τις 4 Μαΐου 1999[semigr ]

2. εκφράζει τη λύπη του για το γεγονός ότι η ισραηλινή κυβέρνηση προσέθεσε εκ των υστέρων νέους μονομερείς όρους στην αρχική συμφωνία, οι οποίοι οδήγησαν στη διακοπή της εφαρμογής της συμφωνίας[semigr ]

3. θεωρεί δύσκολο αν όχι αδύνατον να ξεκινήσουν και να ολοκληρωθούν οι διαπραγματεύσεις για την τρίτη φάση μέχρις τις 4 Μαΐου 1999, δεδομένης της πολυπλοκότητας των προβλημάτων που έχουν τεθεί επί τάπητος και των βουλευτικών εκλογών στο Ισραήλ που έχουν προγραμματισθεί για τον Μάιο και Ιούνιο[semigr ] διαπιστώνει, ωστόσο,με ευχαρίστηση ότι η αρχή της ανταλλαγής «γη έναντι ειρήνης» δεν τυγχάνει πλέον έντονης αντίδρασης από τις κυριότερες πολιτικές δυνάμεις του Ισραήλ[semigr ]

4. είναι πεπεισμένο ότι η θεμιτή πρόθεση των Παλαιστινίων να προχωρήσουν σε μονομερή ανακήρυξη της ανεξαρτησίας τους στις 4 Μαΐου, όπως και η προαναγγελθείσα αντίδραση των Ισραηλινών, προδικάζουν την είσοδο σε δραματική για την ειρήνη φάση[semigr ]

5. θεωρεί ουσιώδους σημασίας, αναγνωρίζοντας το βασικό δικαίωμα των Παλαιστινίων να ιδρύσουν το δικό τους κράτος, να επαναβεβαιώσουν επισήμως οι διεθνείς εγγυητές των Συμφωνιών του Όσλο την προσήλωσή τους σε όλους τους στόχους της ειρηνευτικής διαδικασίας, εξασφαλίζοντας έτσι στην Παλαιστινιακή Εθνική Αρχή την αναγκαία υποστήριξη για να δικαιολογήσει την παράταση της περιόδου εφαρμογής της προσωρινής συμφωνίας και πέραν της 4ης Μαΐου 1999[semigr ]

6. προτρέπει την ισραηλινή κυβέρνηση τηρήσει τη δέσμευσή της να απελευθερώσει τους παλαιστίνιους ποιτικούς κρατουμένους και όχι παλαιστίνιους κρατουμένους του κοινού ποινικού δικαίου, οι οποίοι θα επιβαρύνουν την ήδη τεταμένη κατάσταση στις περιοχές που ελέγχει η ΠΕΑ[semigr ]

7. υπογραμμίζει ότι η Ευρωπαϊκή Ένωση συμβάλλει και μπορεί να συνεχίσει να συμβάλλει σημαντικά στα διάφορα σοβαρά θέματα που έχουν σχέση με την εφαρμογή των συμφωνιών όπως είναι η ολοκλήρωση του αεροδρομίου και της βιομηχανικής ζώνης της Γάζας, η έναρξη των έργων για το λιμάνι και η υλοποίηση των «ασφαλών διόδων» ανάμεσα στη Γάζα και τη Δυτική Όχθη, καθώς και τα θέματα ασφαλείας[semigr ]

8. υπενθυμίζει ότι βασική προϋπόθεση για την επιτυχία της ειρηνευτικής διαδικασίας είναι η καταπολέμηση κάθε μορφής εξτρεμισμού και φονταμενταλισμού[semigr ]

9. επισημαίνει, ωστόσο, ότι, ενώ η αποτροπή οιασδήποτε τρομοκρατικής απόπειρας κατά του ισραηλινού κράτους πρέπει να αποτελέσει απόλυτη προτεραιότητα της Παλαιστινιακής Αρχής, αυτό δεν θα πρέπει να ανακόψει τη δημοκρατική εξέλιξη της παλαιστινιακής κοινωνίας, που σήμερα πλήττεται από περιορισμούς της ελευθερίας και παραβιάσεις των ανθρωπίνων δικαιωμάτων[semigr ]

10. εκφράζει την ελπίδα ότι η υπέρβαση της αντίθεσης των εποίκων και των παραδοσιακών και εξτρεμιστικών κομμάτων θα έχει ως αποτέλεσμα η πλειοψηφία της ισραηλινής κοινωνίας να αποδεχθεί απολύτως την αρχή της ανταλλαγής γαιών έναντι ειρήνης και της ταυτόχρονης εκ μέρους του Εθνικού Παλαιστινιακού Συμβουλίου αναγνώρισης και του δικαιώματος ύπαρξης ασφαλούς ισραηλινού κράτους, ώστε να δημιουργηθούν οι απαραίτητες προϋποθέσεις για τη συνέχιση της ειρηνευτικής διαδικασίας[semigr ]

11. θεωρεί ότι η πραγματοποιούμενη επέκταση των οικισμών των εποίκων συνιστά σοβαρή παραβίαση των ειρηνευτικών συμφωνιών[semigr ]

12. είναι πεπεισμένο ότι η τρέχουσα διαδικασία θα καταλήξει φυσιολογικά στη δημιουργία ανεξάρτητου παλαιστινιακού κράτους και την εκ μέρους του αραβικού κόσμου αναγνώριση της ύπαρξης του κράτους του Ισραήλ και του δικαιώματός του για ασφάλεια[semigr ]

13. επισημαίνει ότι κατά την παρούσα φάση της ειρηνευτικής διαδικασίας, οι ΗΠΑ μετεβλήθησαν από διαμεσολαβητές σε συνυπεύθυνους της εφαρμογής των συνθηκών, ενώ η Ευρωπαϊκή Ένωση σημείωσε αποτυχία, καθόσον δεν συμμετέχει στις διαπραγματεύσεις σχετικά με το πολιτικό μέλλον της περιοχής και από όλα τα καθήκοντα ελέγχου και επίβλεψης, ενώ πρόκειται περί τομέων που επηρεάζουν άμεσα την αποτελεσματικότητα των ευρωπαϊκών ενισχύσεων[semigr ]

14. φρονεί ότι αυτό οφείλεται κυρίως στην έλλειψη κοινής εξωτερικής πολιτικής που εμποδίζει την Ένωση να ασκήσει ενιαίο ρόλο[semigr ] είναι πεπεισμένο ότι ο ορισμός ενός πολιτικά ανεξάρτητου Ύπατου Εκπροσώπου για την ΚΕΠΠΑ θα συμβάλει στην επιβεβαίωση του ρόλου αυτού σε συνεργασία με τον ειδικό απεσταλμένο της Ένωσης, υπό την προϋπόθεση ότι θα έχει να εκπροσωπεί κάποια συνεπή και σφαιρική κοινή πολιτική[semigr ]

15. ζητεί από το Συμβούλιο να αναλάβει μια πρωτοβουλία η οποία να λειτουργήσει ως σήμα προς όλους τους συμμετέχοντες στην ειρηνευτική διαδικασία συμπεριλαμβανομένων και των ΗΠΑ, σύμφωνα με την οποία η ΕΕ αναλαμβάνει από τώρα και στο εξής ενισχυμένη πολιτική ευθύνη, πέραν του χρηματοδοτικού της ρόλου, στη Μέση Ανατολή, με ιδιαίτερη έμφαση στην εφαρμογή του μνημονίου του Wye Plantation και των διαπραγματέυσεων που αφορούν τα ζητήματα του τελικού καθεστώτος[semigr ]

16. υπενθυμίζει ότι η Ευρωπαϊκή Ένωση και τα κράτη μέλη της είναι επί σειρά ετών οι σημαντικότεροι χορηγοί οικονομικής βοήθειας προς τα εδάφη αυτά και ότι έχουν συμβάλει αποφασιστικά στην ειρηνευτική διαδικασία, στον βαθμό που απέτρεψε την περαιτέρω επιδείνωση των οικονομικών συνθηκών που θα έπρεπε να αντιμετωπίσει ο παλιστινιακός λαός[semigr ]

17. εκφράζει, ωστόσο, τη λύπη του για το γεγονός ότι η χορήγηση τεράστιων κονδυλίων, η σύναψη της συμφωνίας εταιρικής σχέσης και η προώθηση πολυμερών πρωτοβουλιών όπως η διαδικασία της Βαρκελώνης, είχαν πολύ περιορισμένα οικονομικά αποτελέσματα στον παλαιστινικό πληθυσμό[semigr ]

18. θεωρεί ότι είναι απαραίτητο να επιταχυνθεί ο από πλευράς Επιτροπής άμεσος έλεγχος του προορισμού των ευρωπαϊκών κονδυλίων, λόγω των αλλεπέλληλων και απαράδεκτων κρουσμάτων διαπιστωμένων καταχρήσεων[semigr ] «και υποστηρίζει τις πρωτοβουλίες της Επιτροπής που στοχεύουν στην εξασφάλιση πλήρους διαφάνειας σ' ό,τι αφορά τις δαπάνες και τα μέτρα που η ίδια προτίθεται να λάβει για τον σκοπό αυτό[semigr ]

19. υπενθυμίζει τις πρόσφατες αποφάσεις σε σχέση με το νέο πρόγραμμα για την οικονομική και τεχνική συνεργασία για την Παλαιστίνη, ιδιαίτερα σε ό,τι αφορά την ενημέρωση του Ευρωπαϊκού Κοινοβουλίου και τη δέσμευση της Επιτροπής να υποβάλει ένα νέο ενιαίο νομοθετικό κείμενο για τη συνέχιση του προγράμματος από το 2000[semigr ]

20. ζητεί από την Επιτροπή να της διαβιβάσει λεπτομερή πληροφοριακά στοιχεία για την οικονομική συνδρομή τρίτων χωρών και των διεθνών χρηματοδοτικών ιδρυμάτων υπέρ της ενίσχυσης της διαδικασίας ειρήνευσης στη Παλαιστίνη και τις άλλες χώρες της περιοχής[semigr ]

21. αναμένει με ενδιαφέρον τα αποτελέσματα των εργασιών του Ελεγκτικού Συνεδρίου σχετικά με την αποτελεσματικότητα και την κανονικότητα της οικονομικής βοήθειας της Ευρωπαϊκής Ένωσης προς τις χώρες της περιοχής κατά τα τελευταία έτη,

22. επισημαίνει, κατά συνέπεια, ότι η Ένωση πρέπει να αναθεωρήσει τις πολιτικές της στον τομέα αυτό, καθόσον φαίνεται ότι είναι στο εξής απαραίτητο η οικονομική βοήθεια να συνοδεύεται από συγκεκριμένες πρωτοβουλίες, ούτως ώστε η δράση της Ένωσης να καταστεί πιό ορατή[semigr ]

23. πιστεύει ότι η Ένωση πρέπει να κινητοποιηθεί για την επανέναρξη της πολιτικής και οικονομικής συνεργασίας στην περιοχή, μέσω πρωτοβουλίας που θα απευθύνεται σε όλες τις ενδιαφερόμενες χώρες και θα μπορούσε να καταλήξει σε συμφωνία για την υλοποίηση συγκεκριμένων έργων ανάπτυξης και περιφερειακής συνεργασίας[semigr ] πιστεύει εξάλλου ότι η Ευρωμεσογειακή Διάσκεψη που θα συνέλθει στη Στουτγάρδη στις 4 έως 6 Απριλίου 1999, θα αποτελέσει μια συγκεκριμένη ευκαιρία για την προώθηση πρωτοβουλιών προς την κατεύθυνση αυτή[semigr ]

24. θεωρεί, σχετικά με το θέμα αυτό, άκρως σημαντικό το να δοθεί ιδιαίτερη προσοχή στην Ιορδανία, της οποίας η συμβολή είναι ανεκτίμητη στη θετική εξέλιξη της ειρηνευτικής διαδικασίας, και να ληφθούν όλα τα αναγκαία μέτρα για να στηριχθεί η κλονισμένη οικονομία της και να βελτιωθεί η κατάσταση των ανθρωπίνων δικαιωμάτων και της ελευθερίας της έκφρασης[semigr ]

25. ελπίζει ότι θα ενισχυθούν οι σχέσεις μεταξύ Ευρωπαϊκής Ένωσης και Ιορδανίας, η οποία επί του παρόντος είναι ζώνη ειρήνης και σταθερότητας, δεδομένου ότι η Ιορδανία αποτελεί σημαντικό στοιχείο της ειρηνευτικής διαδικασίας και ότι ο Βασιλιάς Χουσεΐν συνέβαλε, στο Wye Plantaion, στο να ξεπερασθεί το αδιέξοδο στο οποίο είχαν περιέλθει οι διαπραγματεύσεις, επιβεβαιώνοντας τοιουτοτρόπως την αναμφισβήτητη πείρα του στο Μεσανατολικό[semigr ]

26. θεωρεί απαραίτητο, δεδομένης της αποτυχίας της πρωτοβουλίας για τη σύσταση της "Τράπεζας για την Ανάπτυξη τη Μέσης Ανατολής και της Βόρειας Αφρικής¨, να προτείνει η Ευρωπαϊκή Ένωση τη δημιουργία ενός νέου χρηματοδοτικού μέσου στο οποίο να μπορούν να συμμετάσχουν οι χώρες της περιοχής μαζί με την Ευρώπη και της Ηνωμένες Πολιτιείες[semigr ]

27. πιστεύει ότι μπορεί να υλοποιηθεί, από κοινού με τις ΗΠΑ, την ΕΕ, τις ισραηλινές κια παλιστινιακές αρχές, η πρωτοβουλία για τη μελέτη και εφαρμογή συγκεκριμένων σχεδίων, για παράδειγμα, στον τομέα των υδατίνων πόρων, όπως ακριβώς αναφέρεται στη Συμφωνία ειρήνης μεταξύ Ισραήλ και Ιορδανίας[semigr ]

28. φρονεί ότι τα διάφορα θεσμικά όργανα της ΕΕ, το Συμβούλιο, η Επιτροπή και το Ευρωπαϊκό Κοινοβούλιο, μπορούν να συμβάλουν στην ειρηνευτική διαδικασία, προωθώντας και αναβαθμίζοντας τον διάλογο μεταξύ της κοινωνίας και των παλαιστινιακών οργάνων αφενός και των ισραηλινών αφετέρου[semigr ] σε σχέση με αυτό, οι πρωτοβουλίες "people to people¨ πρέπει να αντιμετωπιστούν με διαίτερη σοβαρότητα και να τύχουν της δέουσας υποστήριξης[semigr ]

29. επιβεβαιώνει την πρόθεσή του να προωθήσει πρωτοβουλίες που θα αναλάβουν τα συνδικάτα και οι τοπικές ισραηλινές και παλαιστινιακές αρχές[semigr ] πιστεύει ότι προτεραιότητα πρέπει να δοθεί στα σχέδια που αφορούν τα παλαιστινιακά θεσμικά όργανα στην Ιερουσαλήμ[semigr ]

30. ζητεί από την Επιτροπή να καταρτίσει προγράμματα κατάρτισης του προσωπικού της Παλιστινιακής Αρχής, για παράδειγμα, στον τελωνειακό τομέα, στον τομέα των κτηνιατρικών και φυτοϋγειονομικών ελέγχων, στην είσπραξη των φόρων και τη δράση της αστυνομίας[semigr ]

31. θεωρεί απαράδεκτες τις επανειλημμένες παραβιάσεις του 'status quo' της πόλης της Ιερουσαλήμ και ζητεί το σεβασμό της ατομικής, θρησκευτικής και εθνικής ταυτότητας των πληθυσμών που κατοικούν σ' αυτήν[semigr ] εκφράζει την ελπίδα ότι οι θρησκευτικές αρχές θα συμμετάσχουν πλήρως στην αναζήτηση μονίμου 'καθεστώτος', διεθνώς αναγνωρισμένου, για την πολυμερή διαχείριση των Αγίων Τόπων[semigr ]

32. υποστηρίζει ότι η ενδεχόμενη απόσυρση των ισραηλινών στρατευμάτων από τον Νότιο Λίβανο, κατ¨ εφαρμογή του ψηφίσματος 425 του Συμβουλίου Ασφαλείας, θα αποτελούσε θετικό παράγοντα για την κατάσβεση μιας εστίας της κρίσης[semigr ]

33. χαιρετίζει τη βούληση του Ισραήλ και της Συρίας να επαναλάβουν τις διακοπείσες ειρηνευτικές συνομιλίες και πιστεύει ότι η εξέλιξη αυτή μπορεί να επιταχύνει την προοπτική συνεργασίας με βάση το κοινό συμφέρον των χωρών της περιοχής για τη σταθερότητα και την οικονομική ανάπτυξη[semigr ]

34. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τα κράτη μέλη, την ισραηλινή κυβέρνηση, την Κνεσέτ και τις παλαιστινιακές αρχές και το Παλαιστινιακό Νομοθετικό Συμβούλιο.